
Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Кырым Республикасы Дәүләт Советы Рәисе урынбасары Рәмзи Ильясов белән очрашты.

Очрашу Татарстан Республикасы Хөкүмәте Йортында узды, анда ТР Президенты Аппараты Җитәкчесе Әсгать Сәфәров катнашты.

Бүген Татарстан Республикасы Президенты вазыйфаларын вакытлыча башкаручы Рөстәм Миңнеханов Мәскәүдә Физик культура һәм спортны үстерү буенча РФ Президенты каршындагы Совет утырышында катнаша. Утырышны Россия Федерациясе Президенты Владимир Путин уздыра. Төп тема – Россия Федерациясендә югары казанышлар спортын үстерү һәм профессиональ спортны, профессиональ оешмаларның эшчәнлеген хокукый җайга салу.

Бүген Казанда «Татнефтехиминвест-холдинг» ААҖ акционерларының еллык җыелышы узды. Рөстәм Миңнеханов яңадан «Татнефтехиминвест-холдинг» ААҖ Директорлар советы рәисе итеп сайланды.

Бүген “Казан Кремле” музей-тыюлыгында Халыкара балаларны яклау көненә багышланган “Без Кремльне яратабыз” фестивале уздырылды. Ул ТР Президенты вазифаларын вакытлыча башкаручы Рөстәм Миңнеханов ярдәме белән оештырылды. Чара 11.00дә башланып 15.00гә кадәр дәвам итте. Бәйрәм программасы Казан Кремле территориясенең берьюлы берничә мәйданында оештырылды.

Бүген Халыкара балаларны яклау көне уңаеннан Татарстан Республикасы Президенты вазыйфаларын вакытлыча башкаручы Рөстәм Миңнеханов ТР Сәламәтлек саклау министрлыгының Республика балалар клиник сырхауханәсендә булды. Аны ТР сәламәтлек саклау министры Гадел Вафин, ТР Президенты Аппараты җитәкчесе Әсгать Сәфәров һәм башкалар озата йөрде.
Рәсми Татарстан